Семинар „Продавай успешно в Румъния и Гърция“
2019-10-31 09:00 - 2019-11-01 13:00 (Europe/Helsinki) | Интер Експо Център, бул. "Цариградско шосе" 147, София
Eксперти и търговци от България, Румъния и Гърция ще ви запознаят със спецификите на пазарите в съседните ни държави и ще споделят опит как работят успешно на тях. В програмата са включени лекции за онлайн продажби, счетоводни и данъчни казуси, правни аспекти на бизнеса, платформи, платежни инструменти. Предвидени са и работилници за развиване на промоции.
За кого е предназначено събитието

За онлайн и физически търговци, за маркетинг специалисти

Лектори

Мирча Кокориша, Георги Стаменов, Йоана Драгу, Радослав Крумов, Ставрос Асабаноглу и др. Запознайте с програмата на форума.

Вход платен, с предварителна регистрация.

Практически тренинг за продажби по телефон
2019-11-02 09:00 - 17:00 | Дитерамб Консулт ЕООД, ж.к. "Дианабат", София, Bulgaria
Тренингът е подходящ за теб, ако ти се налага да представяш и продаваш своите продукти/услуги по телефона.
Ще разбереш как да:

работиш с трудни клиенти;
реализираш продажби;
получаваш обратна връзка и др.

Обучението е разделено на два модула „Увод в продажбите по телефона“ и „Поведение по телефона“. Разгледай програмата на събитието, за да добиеш детайлна представа за въпросите, които ще се обсъждат.

За кого е предназначено събитието

За хора, които предлагат услугите и продуктите си по телефона.

Входът е платен, с предварителна регистрация.

Семинар „Основни стъпки при SEO оптимизацията“
2019-11-05 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Обучението е подходящо за теб, ако искаш да разбереш как да подбираш и анализираш ключови думи. Ще научиш и какви са основите на оптимизацията за търсачки (on-page и off-page).
Този семинар ще ти бъде полезен, ако:

поддържаш собствен блог;
създаваш онлайн текстово съдържание, но не знаеш как да го направиш подходящо за търсачките.

За кого е предназначено събитието

За копирайтъри и блогъри. Подходящо е и за хора, поддържащи личен сайт, и за такива, които искат да научат повече за добрите SEO практики.

Лектор

Светослав Тодоров е специалист от екипа на „Optimistica“ – компания за SEO.

Събитието е безплатно, с предварителна регистрация.

Уъркшоп „B2B партньорства чрез дигитален маркетинг“
2019-11-12 09:00 - 12:30 | БТПП, Ул. Искър 10
Ти си управител на фирма, а следващата ти цел е да ръководиш успешно своите кампании в онлайн пространството? Инвестирай малко време и посети събитието. Може би ще ти е полезно. Освен че ще научиш много за дигиталния маркетинг от специалисти в бранша, ще имаш възможността да участваш и в практически занятия.
Ще се дискутират въпроси, свързани с:

рекламирането на бизнес в страната и извън нея;
изграждането на партньорства;
създаването и разпространението на съдържание.

За кого е предназначено събитието
За управители на бизнес и маркетолози.

Лектори

Христо Николински, управител на „Етаргет България“.
Ален Попович, маркетинг експерт.
Мануела Тотева, комуникационен експерт.

Уъркшопът е платен, с предварителна регистрация.

Цена за членове на Българска търговско-промишлена палата или Национална бизнес мрежа: 40 лв.
Редовна цена: 60 лв.

Цените не са с включено ДДС.

Обучение „Digital Video Marketing“
2019-11-12 19:00 - 2019-12-17 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Посети обучението, за да разбереш как да използваш видео маркетинга за привличане на нови потенциални клиенти.
След курса ще можеш да:

проучваш аудиторията и конкуренцията си;
изграждаш стратегия;
планираш и създаваш видео съдържание;
разпространяваш видеото онлайн.

В края на обучението се полага изпит. Ако получиш висока оценка, издава ти се сертификат.
Курсът предлага две форми на обучение:

присъствена – 190 лв.;
онлайн – 170 лв.

За кого е предназначено събитието
За всички, които искат да придобият нови знания относно онлайн видео маркетинга.

Лектор
Петър Владимиров се занимава с онлайн маркетинг и реклама от 10 години. Основател е на PVDigital. Целта на агенцията е да помага на бизнеса в дигиталния свят.
Курсът е платен, с предварителна регистрация.
Крайният срок за записване е 10 ноември.

Експо „Моите пари“
2019-11-16 - 2019-11-17 | Хотел Новотел София, бул. "Цариградско шосе" 115, София
Интересуваш се от финансови инвестиции? Искаш да управляваш по най-добрия начин личните си средства? Посети третото поредно издание на „Моите пари“. Там ще се срещнеш със специалисти в областта на финансите, от които ще научиш много за:

инвестициите;
финансовото планиране;
застраховането;
жилищното и ипотечното кредитиране и др.

Предвидени са лекции и дискусии, а за пръв път в изданието ще бъдат организирани и работилници. Разгледай програмата, за да получиш подробна информация за темите, които ще се обсъждат по време на различните модули.

За кого е предназначено събитието
За всички, които искат да планират и управляват успешно капитала си.

Лектори
Лектори са експерти в областта на финансите. Разбери повече за тях от сайта на събитието.
Входът е платен, с предварителна регистрация.

Цена на билета с регистрация до 15 ноември – 130 лв.
Редовна цена на билета (с регистрация на място) – 195 лв.

Нетуъркинг събитие и вдъхновяващите видеа от "Историите на Теди"
2019-11-20 19:00 - 21:00 | Български културен център, ул. "Веслец" 13, София, 1000, Bulgaria
Може би вече си гледал поне едно от видеата в поредицата Tedi.Stories. Ако не си – наваксай, изгледай страхотните истории, които снима Теди. Те всички са за хора, които успяват да превърнат слабостите си в сила, а страстта си в професия. Определено има какво да научиш, както от тях, така и от самата Теди – тя намира своите герои, пише сценариите, снима, монтира материала и разпространява видеата.
Отиди на прожекция на „Историите на Теди“. След всяка видео ще има дискусия, ще можеш да се запознаеш с някои от участниците видеата и с още куп интересни, вдъхновяващи и/или полезни за теб хора.

За кого е подходящо събитието
За всеки, който има нужда от вдъхновение, подкрепа, нови контакти – работни и приятелски – или просто е любопитен да научи как се справят околните с ежедневните си грижи, предизвикателства и как осъществяват мечтите си.
Входът е свободен.

Дискусия „Дистанционна работа – съвети и трикове“
2019-11-21 19:00 - 21:00 | WORKY, бул. Янко Сакъзов № 32, София, Bulgaria
Обмисляш възможността да излезеш на свободна практика? Все още си несигурен, затова имаш нужда от насоки? Ще ги получиш от Силвина Фурнаджиева. Нейната цел е да сподели с теб своя опит, да изслуша въпросите ти и да ти даде съвети.
От събитието ще разбереш как да направиш преход от работата в офиса към дома и как да организираш работния си ден. Ще получиш информация, която ще ти е полезна като начинаещ фрийлансър.
За кого е подходящо събитието

За всички, които искат да направят първите си крачки към свободната практика.

Лектор

Силвина Фурнаджиева работи дистанционно от 2001 г. Тя разработва онлайн обучения, помага на собственици на бизнеси да развият идеите си и да ги превърнат в успешни проекти.

Входът е платен.

Курс „E-mail marketing“
2019-11-26 19:00 - 2019-12-12 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Курсът представя работещи стратегии за успешно изграждане на имейл кампании. От Жюстин Томс ще разбереш какви са практическите стъпки, които водят до увеличение на продажбите ти.
След като приключи обучението, ще умееш да:

подготвяш имейли;
създаваш маркетинг стратегии;
проследяваш и анализираш резултатите от кампаниите и др.

В края на курса можеш да се явиш на изпит. Получаваш сертификат, ако го издържиш с висока оценка.
За кого е подходящо събитието

За ръководители на собствен бизнес и маркетолози.

Лектор

Жюстин Томс се занимава с дигитален маркетинг над 20 години. Тя е създател на агенция „Ей Би Си Дизайн енд Комюникейшън“. Автор е и на редица книги по дигитален маркетинг. Преподавател е по онлайн комуникации в НБУ и частни колежи.

Входът е платен, с предварителна регистрация.
Формата на обучение е:

присъствена – 190 лв.;
онлайн – 170 лв.

Уъркшоп „Ум царува: раждай неочаквани идеи“
2019-11-27 19:00 - 21:30 | WORKY, бул. Янко Сакъзов № 32, София, Bulgaria
Творчеството рядко е част от еднообразното ежедневие. Ако усещаш, че си изгубил връзката си с креативността, посети събитието. Уъркшопът ще те научи как да освобождаваш ума си, за да създаваш оригинални идеи.
С какво креативността ти е от полза? Помага ти да видиш обичайните ситуациите от различна гледна точка. Това те подтиква да използваш нестандартни подходи, които по-често водят до успех.
За кого е предназначено събитието

За всички, които искат да развият умение да подхождат творчески в различните ситуации.

Лектор

Виктор Минчев има опит в създаването на сценарии за телевизионни предавания, а през последните години работи като копирайтър върху различни рекламни кампании.

Събитието е платено, с предварителна регистрация.

Обучение „Комуникации“ с Мария Касимова - Моасе
2019-11-29 | TBS consulting, бул. "Княгиня Мария Луиза" №92, етаж 5, София, Bulgaria
Налага ти се да разговаряш ежедневно с нови клиенти, да създаваш контакти, да защитаваш позицията си? Обучението ще ти покаже как да общуваш по-лесно и по-ефективно.
По време на събитието ще научиш как да:

използваш личните си качества по време на разговорите;
казваш „не“, когато е необходимо;
водиш дебат;
преговаряш;
изграждаш доверие.

Разгледай програмата, за да разбереш какви други теми са предвидени.
Курсът включва упражнения и индивидуални задачи.
За кого е предназначено събитието

За търговци и хора, чиято работа изисква ежедневна комуникация.

Лектор

Мария Касимова – Моасе е журналист, есеист и специалист по етика и протокол. Била е главен редактор на редица списания, автор на рубрики и предавания в телевизионни формати.

Входът е платен, с предварителна регистрация.

Цената на курса е без включено ДДС.

Работилница по лични финанси „Как да инвестираме по-добре“
2019-12-06 17:00 - 2019-12-07 17:00 | The Business Institute, ул. Фредерик Жолио-Кюри 23А, София, Bulgaria
Независимо дали искаш да разбереш повече за инвестирането или да се научиш да управляваш по-разумно финансите си, работилницата ще ти е от полза.
Мнение и опит споделят хора, преминали по пътя, по който ти поемаш. Ще получиш от тях ценни съвети и напътствия.
По време на обучението ще разбереш:

какъв е личният ти профил и кои видове инвестиции са оптимални за теб;
какви са новите и какви – познатите възможности;
как да изчисляваш възвращаемостта си и др.

След работилницата ще си наясно какво да направиш, за да започнеш да управляваш по-добре средствата си.
За кого е подходящо събитието

За всички, които искат да повишат финансите си или да започнат да ги ръководят по-умело.

Лектор

Светлан Станоев е основател на The Business Institute. Бил е финансов директор на „Орбител“ и изпълнителен директор на инвестиционния фонд „Серес”. Светлан е активен инвеститор.

Входът е платен, с предварителна регистрация.
Събитието се провежда в петък от 17.00 часа до 20.30 часа и в събота от 09.00 часа до 17.00 часа.

Обучение „Управление на времето и приоритетите в работата“
2019-12-11 09:00 - 17:00 | Алфа Куолити, кв. Лозенец, бул. "Никола Вапцаров" 27, ет. 1, София, Bulgaria
Позната ли ти е следната ситуация: работиш на свободна практика; имаш няколко задачи за деня, а вечерта установяваш, че част от тях се налага да оставиш за следващия ден. Ако изпадаш в това положение често, вероятно курсът ще ти е от полза.
Посети го, ако имаш нужда да започнеш да управляваш по-добре времето си, дори и да не си фрийлансър.
Обучението ще ти помогне да научиш:

как да приоритизираш задачите си;
кои ежедневни дейности губят времето ти;
как да си съставиш график и др.;

Лекциите в курса са разпределени по теми. Целта е да ти е максимално полезен, затова има предвидено време за дискусии и ролеви игри.
За кого е предназначено събитието

За всички, които не успяват да управляват успешно времето си.

Обучението е платено, с предварителна регистрация.
Цената е без включено ДДС.

10% отстъпка получават двама и повече участници от една организация.

Обучение „Изкуството да презентираш“
2019-12-12 10:00 - 2020-01-01 17:00 | зала Китов център, ул. „Люлин планина” № 33а, София, Bulgaria
Обучението ще ти е от полза, ако ти се налага да правиш презентации или да говориш пред повече хора. Целта е чрез практически упражнения да усвоиш основните умения за презентиране. Получаваш обратна връзка непосредствено след ролевите игри.
Основните теми, които се дискутират, са:

поведение;
успешна комуникация с аудиторията;
структура на съдържанието и др.

Курсът включва лекции и практическа част. Виж програмата на събитието, за да разбереш какво още те очаква.
В края на обучението получаваш сертификат за участие.
За кого е предназначено събитието

За всички, които искат да представят презентациите си успешно.

Лектор

Цветелина Гюрова е дипломиран психолог, специалист с дългогодишен опит в подбора и обученията на персонала. Провежда редица обучения в областта на комуникативните и презентационните умения, работата в екип и др.

Събитието е платено, с предварителна регистрация.

Цената е без включено ДДС.

Уъркшоп „Ефективна, а не фиктивна комуникация“
2019-12-15 14:00 - 16:00 | Зала 21, бул. „Патриарх Евтимий“ 2А, София
Ако ти се налага да разговаряш ежедневно с клиенти, е важно да можеш по ясен и категоричен начин да изразиш това, което мислиш. Успяваш ли да го правиш? Ако отговорът е „не“ – посети този уъркшоп.
Целта му е да ти помогне да разбереш как да общуваш по-ефективно с околните и да получаваш от тях това, което искаш.
По време на обучението се обсъждат темите:

преодоляване на проблеми в комуникацията;
излагане на идеи, поставяне на задачи;
грешки в общуването;
изкуството на слушането;
затруднена комуникация и др.

За кого е предназначено събитието

За всички, които искат да общуват ефективно.

Лектор

Лектор е актьорът Стоян Борисов. Отличен е със „Специална награда „Иван Поповски“ за изключително художествено изпълнение“.

Входът е платен. Заяви участие на следния имейл адрес: lektikaconsult@gmail.com.

„Digital Storytelling for Impact“ Forum
2019-12-16 11:00 - 2019-12-17 20:30 | Хотел “Хилтън”, бул. България 1, София, Bulgaria
New technologies are changing the way we tell stories. Do you want to know how? Sign up for „Digital Storytelling for Impact”.
Attend the Forum to find out how to tell stories effectively, via digital channels.
The following topics will be discussed:

impactful digital storytelling in social media;
changing journalistic narratives in the digital age;
making complicated content become accessible;
brand storytelling on social media;
use of humor to create powerful narratives.

During this two-day event will participate representatives of civic organizations entrepreneurs, content creators, designers and many others specialists.
Check the program to receive more information about the different modules.
All discussions are in English.
Whom the event is intended for

For anyone who wants to understand how digital channels are changing content.

Lecturers

Lecturers are representatives of civic organizations, government and private sector, entrepreneurs, content creators, designers and others.

Free admission, with pre-registration.

Работилница „Master Sales Academy“
2019-12-19 10:00 - 17:00 | Training Academy, ул. „Тинтява“ 15-17 (В сградата на Софтуерния Университет), София, Bulgaria
Ако предлагаш услуги/продукти, но не постигаш желаните резултати, замисли се къде грешиш. Може би не достигаш до правилните клиенти или не изграждаш доверие у тях. Каквато и да е причината, решение има. Възможно е да го получиш на точно това обучение.
Посети го, за да разбереш как да:

увеличиш продажбите си;
изградиш доверие;
възвърнеш първоначалния интерес на потенциалните клиенти и др.

Обучението завършва с упражнения, които затвърждават знанията ти. Получаваш и сертификат за участие.
За кого е предназначено събитието

За фрийлансъри, управители и собственици на бизнес, които не реализират желаните продажби.

Лектор

Вергиния Къшева-Накова е лектор с над 10-годишен опит, маркетинг и бизнес консултант. Основател е на „Training Academy“.

Входът е платен, с предварителна регистрация.
Цена за:

2-ма участници – 450 лв.
3-ма участници – 600 лв.
4-ма участници – 700 лв.

Всички цени са без включено ДДС.

Обучение „Google Ads Маркетинг“
2020-01-06 19:30 - 2020-01-26 20:30
Посети курса, ако искаш да разбереш повече за създаването и управлението на рекламни кампании в Google.
Ще научиш:

как да подбираш ключови думи в AdWords;
как да създаваш рекламни кампании и да подбираш правилните инструменти за тях;
какви са спецификите при таргетирането в Google и др.

Разгледай програмата, за да разбереш с какво още може да ти е полезно обучението.
Курсът е разделен на две нива. Първото е онлайн, а второто – присъствено. Ориентацията му е изцяло практическа – можеш да приложиш наученото веднага.
За кого е подходящо събитието

За начинаещи маркетолози.

Лектор

Ивелина Ансарова е специалист и лектор в сферата на дигиталния маркетинг. Част от екипа на агенция „Accella Digital“.

Входът е платен, с предварителна регистрация.

Обучение „Performance Marketing“
2020-01-07 19:00 - 2020-03-30 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Курсът е подходящ за теб, ако искаш да получиш задълбочени познания относно създаването на Facebook и Google реклами.
Обучението включва 4 части:

„Facebook Marketing“;
„Facebook Advertising Masterclass“;
„Google Ads“;
„Google Ads Masterclass“.

В края на курса ще можеш да:

създаваш ефективни послания във Фейсбук;
използваш социалната мрежа за постигане на целите си;
управляваш рекламни кампании и анализираш резултатите от тях;
общуваш с различни целеви аудитории;
оптимизираш кампании в Google и да ги прилагаш успешно спрямо своя бизнес.

Можеш да заявиш участие и във всеки отделен модул.
Форма на обучение:

присъствена – 690 лв.;
онлайн – 620 лв.

Повече за дните, в които се провеждат занятията, виж в сайта на събитието.
За кого е подходящо събитието

За собственици на бизнес и начинаещи маркетолози.

Лектори

Бисер Вълов – преподавател по дигитален маркетинг и основател на агенция „BEYOND ID Studio“.
Мартин Войнов – специалист по дигитален маркетинг.
Александър Георгиев – специалист по дигитален маркетинг и създател на агенция „Advertise BG“.

Входът е платен, с предварителна регистрация.

Курс „Инфлуенсър Маркетинг“
2020-01-11 | Нов български университет, бул. Монтевидео 21, София
Посети обучението, за да разбереш как инфлуенсър маркетингът ще ти помогне да популяризираш своя бизнес.
Лекторите споделят с теб реални примери за успешно реализирани маркетинг кампании.
Ще научиш още как да:

провеждаш успешни кампании;
следиш резултатите от тях;
привличаш повече потенциални клиенти;
избираш инфлуенсърите;
ангажираш последователите си чрез съдържание и др.

За кого е подходящо събитието

За собственици на бизнес и маркетолози.

Лектори

Даниела Ничева, Десислава Загорова, Добромира Маринчева – част от екипа на агенция „2D Influence“. Фокусът на агенцията е насочен към създаването на инфлуенсър маркетинг кампании в дигитална среда.

Входът е платен.

Формула за ценообразуване на фотографските услуги
2020-01-15 19:00 - 22:00 | Cosmos Coworking Camp, ул. Ангел Кънчев 3, София
Начинаещ фотограф си. Наясно си с големия ценови диапазон на фотографските услуги и опитваш да намериш баланса между двете крайности за себе си. В подобна ситуация са много други фотографи. Посети събитието, за да разбереш каква е формулата, която ти помага да оцениш обективно своя труд.
Тя служи за ориентир на начинаещите, но може да е от полза и на професионалистите. Можеш да я прилагаш към ценообразуването за всеки вид фотография (събитийна, портретна, продуктова и др.).
Гост на събитието е Михаела Славова – финансов и бизнес консултант.
За кого е подходящо събитието

За начинаещи фотографи.

Събитието е платено, с предварителна регистрация.

Безплатно е за членовете на „Клуб Фото Свят“.

Тренинг „Работа в условия на различия“
2020-01-16 10:00 - 12:00 | Training Academy, ул. „Тинтява“ 15-17 (В сградата на Софтуерния Университет), София, Bulgaria
Общуваш ли ефективно със своите клиенти? Дори и отговорът да е положителен, вероятно тренингът ще ти е от полза. Посети го, за да научиш какви са четирите основни типа личности и как да постигаш целите си, когато комуникираш с тях.
Ще научиш още:

как отделните типове личности възприемат света;
в какво се състои различието им;
към кой тип личност принадлежиш ти.

За кого е подходящо събитието

За собственици на бизнес и хора, които ежедневно общуват с клиенти.

Лектор

Вергиния Накова е бизнес консултант, основател на „Training Academy“ и „Market Up“ – компания за дигитален маркетинг и ПР.

Входът е безплатен, с предварителна регистрация.

Обучение "Копирайтинг за уеб"
2020-01-18 10:30 - 2020-01-25 14:30 | WORKY, бул. Янко Сакъзов № 32, София, Bulgaria
Обучението „Копирайтинг за уеб“ е фокусирано върху създаването на съдържание, което продава за всяка страница от твоя уеб сайт. В рамките на две поредни съботи научаваш как да пишеш текстове, които привличат посетители и ги превръщат в клиенти.
Всеки участник може предварително да изпрати линк към сайт за примерна работа. Така, освен базови знания в копиратинга за уеб, които можеш да приложиш веднага, получаваш и конкретни насоки и съвети по собствения си проект.

Цялата програма
18. 01. 2020, от 10:30 до 14:30 часа

Подготовка за писане и създаване на персона
Структуриране и форматиране на текста. Редактиране
Как да разберете какво търси клиентът
Как се пишат заглавия и подзаглавия за блогове и сайтове
Продуктови страници и описания на услуги

25. 01. 2020, от 10:30 до 14:30 часа

Какво трябва да съдържа началната страница на сайта
Какви са елементите на страница „За нас“
Как да използвате всяка друга страница на сайта, за да генерирате доверие и конверсии
Как да планирате и разработите блог

В обучението са включени кафе паузи.

За кого е подходящо събитието

Начинаещи копирайтъри
Фрийлансъри и собственици на малък бизнес, които поддържат сайтовете си сами

За лектора

Лектор съм аз – Иванка Могилска. Копирайтър с повече от 14 години опит в създаването на текстове за уеб и рекламни послания за традиционните канали за реклама, създател и основен автор в блога „Свободна практика“. Водя индивидуални копирайтинг обучения, била съм гост лектор на множество семинари, събития и курсове.

Купи билет за събитието

Курс „Ораторско майсторство – ниво 1“
2020-01-18 11:00 - 2020-01-19 18:00 | ЕДУКО, Културен център Новият Акропол, София, бул. Ген. Гурко № 38А, София, Bulgaria
Може би често ти се налага да говориш пред аудитория, да водиш лекции или да презентираш. Наясно си колко е важно да се представиш добре. Успяваш ли да го правиш? Ако се колебаеш в отговора, посети курса по ораторско майсторство.
От него научаваш как да:

работиш с гласа си;
импровизираш, когато се налага;
общуваш с аудиторията;
преодолееш сценичната треска;
структурираш речта си и др.

Участваш в малка група (между 4 и 7 души) и получаваш обратна връзка веднага.
Курсът включва теория и практика. Разгледай програмата на обучението, за да разбереш какво те очаква.
За кого е подходящо събитието

За хора, които искат да станат по-добри презентатори и лектори.

Лектор

Антонин Винклер е основател на „ЕДУКО“. Има дългогодишен опит в сферата на ораторското изкуство, комуникацията, психологията и др.

Входът е платен, с предварителна регистрация.

Ако закупиш билет в деня на провеждане, цената е 220 лв.

Обучение „Digital Creative Storytelling“
2020-01-26 10:00 - 18:00 | Зона 21, ул. Христо Белчев 3, София
Ако искаш да разбереш как да създаваш завладяващи дигитални истории, посети обучението. То е практически ориентирано, целта е не само да получиш нови знания, но и да реализираш успешно свой проект.
Курсът е разделен на две части.
От първата научаваш теорията – какво е нужно, за да бъде твоята история завладяваща и интересна. Участието в различни игри и упражненията ти помага да усвоиш знанията, получени до момента. Благодарение на всичко това ще напишеш своята история.
От втората част разбираш как да я дигитализираш. Научаваш се да:

записваш глас зад кадър;
подбираш подходящи снимки;
използваш свои рисунки;
заснемаш видео.

Резултатът в края на обучението – видео, създадено изцяло от теб. Когато го завършиш, можеш да го споделиш в социалните мрежи и да наблюдаваш реакциите, които поражда.
Не забравяй да си носиш лаптоп или таблет.
За кого е подходящо събитието

За маркетолози, собственици на бизнес, копирайтъри и за всички, които искат да се научат да разказват успешно дигитални истории.

Лектор

Димитър Узунов е сценарист, театрален режисьор и продуцент. Учил е театрална режисура в CUNY – Brooklyn Colleg Театралните му постановки се играят в България и Франция. Основател и творчески директор е на „Famille Mundi“ в Париж

Входът е платен, с предварителна регистрация.

Ако заплатиш на място, цената е 109 лв.

Семинар „Маркетинг на съдържанието“
2020-01-28 09:30 - 16:00 | ABC Design & Communication, бул. "Цар Борис III" 85, София, Bulgaria
Ако сам поддържаш фирмeния си блог, събитието ще ти е от полза. По време на обучението разбираш от Жюстин Томс как да реализираш повече продажби и да постигаш онлайн успехи. Акцентът е върху съдържанието – тенденции, тънкости и канали за дистрибуция.
Посети семинара, за да научиш повече за:

текстовете, посланията и ключовите думи;
видео съдържанието;
снимките;
инфографиките.

За кого е подходящо събитието

За собственици на бизнес и управители, които поддържат корпоративния блог на уеб сайта си.

Лектори

Жюстин Томс – създател на агенция „Ей Би Си Дизайн и Комюникейшън“. Основател на медийна група „Аз медиа“. Маркетолог и лектор.
Илко Вакарелов – видео режисьор, продуцент и оператор.

Входът е платен, с предварителна регистрация.

Цената е без включено ДДС.

Ден на фрийлансъра в WORKY
2020-01-29 | WORKY, бул. Янко Сакъзов № 32, София, Bulgaria
Работиш на свободна практика. По-често – у дома. Нямаш колеги, а вероятно нерядко изпадаш в ситуации, в които имаш нужда от съвет. Ако ти се иска да получиш подкрепа или да споделиш опита си с хора, които ежедневно се сблъскват със сходни на твоите предизвикателства, ела тази сряда в WORKY.
Посети споделеното пространство, за да:

поговориш с други фрийлансъри;
разкажеш за трудностите, с които се справяш;
почувстваш, че си част от колектива на хората със свободни професии.

Всеки месец в WORKY един ден се посвещава на изграждането на общност от фрийлансъри. Този месец денят е 29.01.
За кого е подходящо събитието

За фрийлансъри.

Входът е безплатен.
Ако се регистрираш предварително на office@worky, работиш безплатно в WORKY в този ден. Побързай! Местата са ограничени.

Курс „Ораторско майсторство - ниво 2“
2020-02-09 11:00 - 17:30 | ЕДУКО, Културен център Новият Акропол, София, бул. Ген. Гурко № 38А, София, Bulgaria
Премина ли успешно първото ниво на курса „Ораторско майсторство“? Ако отговорът е „да“, оценяваш го като полезно и искаш да надградиш уменията си, запиши се за второто ниво. Насочеността му е предимно практическа.
По време на курса научаваш как да:

импровизираш;
представяш текст;
се справяш в трудните моменти;
създаваш презентации;
работиш с аудиторията.

Разбираш и какви са различните стилове на говорене.
По време на двудневното обучение представяш себе си в различни ситуации и получаваш цялостен анализ на:

сценичното поведение;
невербалните послания;
ораторското умение;
лингвистичните способности.

За кого е подходящо събитието

За хората, които са преминали първата част на курса и искат да постигнат по-добри резултати.

Лектор

Антонин Винклер е лектор, основател на „ЕДУКО“. Той има богат опит в сферата на комуникациите, ораторското изкуство, психологията и др. Водещ е на редица курсове за личностно развитие.

Входът е платен, с предварителна регистрация.

Цената в деня на събитието е 269.00 лв.

Седмица на отворените врати в „КО-ОП“
2020-02-10 12:00 - 2020-02-14 19:00 | КО-ОП, бул. Янко Сакъзов №17, София, Bulgaria
Ако работиш като фрийлансър, контактите с колегите в офиса понякога ти липсват. Вероятно и на повечето специалисти на свободна практика. Затова и споделените пространства са толкова популярни. Създателите на „КО-ОП“ знаят това и отварят вратите си за посещения през цялата седмица.
Възползвай се, запази си бюро през сайта или отиди на място.
За кого е подходящо събитието

За фрийлансъри.

Входът е безплатен.

How to create an outstanding portfolio?
2020-02-10 19:00 - 20:30 | IT STEP, бул. "Александър Стамболийски" 55, ет 5, София
If you are a freelancer, you know how important it is to have personal portfolio. It introduces you and your skills to potential clients.
Attend the event to find out how to build your outstanding portfolio. The lecturer answers your questions and shares with you good practices in the IT field.
The event will be held in English.
Whom the event is intended for

For freelancers and anyone who wants to create a distinctive portfolio.

Free admission, with pre-registration.
